Balša Hercegović Hrvatinić
<s>Balša Hercegović Hrvatinić (oko 1380—1416.) je bio knez Donjih Kraja (1416).</s>

<s>Biografija 
Balša je pripadao velikaškoj porodici Hrvatinića.</s><s>Bio je sin hercega Hrvoja Vukčića.</s><s>Balšin prvi angažman zabeležen je 1398. godine.</s><s>Sa velikim uspehom, Balša je predvodio vojsku koja je osvojila Dubicu i Dubičku županiju.</s><s>Komandna funkcija podrazumevala je određenu fizičku spremnost.</s><s>Stoga se može pretpostaviti da je tada imao oko 18 godina.</s><s>Godina Balštinog rođenja može se smestiti u 1380.</s><s>Time se isključuje da je Balšina majka bila Jelena Nelipčić jer se u braku sa Hrvojem ona pominje tek 1401. godine.</s><s>Balša je bio Hrvojev sin iz prethodnog braka.</s><s>Ime Balšine majke nije poznato.</s><s>Balša se u istorijskim izvorima pominje 8. decembra 1400. godine.</s><s>Bosanski kralj je Hrvoju Vukčiću i njegovom sinu Balši darovao grad Bistrički sa župom Livno u "večnu baštinu".</s><s>Balša se u izvorima javlja 1405. godine u povelji kralja Tvrtka.</s><s>Ovde se navodi kao Balša Hercegović.</s><s>Nadimak mu je izveden iz titule oca Hrvoja.</s><s>U redove splitskog plemstva Balša je primljen 1403. godine da bi mu otac dve godine kasnije na upravu poverio ostrva Brač, Hvar, Vis i Korčula.</s><s>Balša je bio u dobrim odnosima sa svojim ocem.</s><s>Izgleda da se se na tom mestu zadržao do 1410. godine.</s><s>Nakon te godine Balša se ne pominje u izveštajima korčulanskih notara.</s><s>Verovatno mu je Hrvoje na upravu tada dao Segest odakle jedan vlastelin 1412. godine od ugarskog kralja Žigmunda Luksemburškog traži zaštitu od Balše.</s><s>Od tada ostaju nepoznate Balšine aktivnosti.</s><s>Nasledio je oca, ali je umro ubrzo nakon njega.</s>

<s>Porodica 
Balša je imao dve ćerke.</s><s>Doroteja je najpre bila udata za kneza Ivaniša Blagajskog, da bi se, nakon njegove smrti 1442. godine, udala za Martina Frankopana.</s><s>Njemu je 1448. godine dala grad Kozaru, sedište Sanske župe.</s><s>Martin je vladao i župom Vrbas što se vidi iz njegove povelje iz 1455. godine.</s><s>Druga Balšina ćerka zvala se Katarina.</s><s>Bila je udata za velikaša Tvrtka Borovinića koji se javlja kao svedok u poveljama kraljeva Ostoje i Tvrtka.</s><s>Kralj Ostoja se po Hrvojevoj smrti razveo od svoje žene Kujave i oženio Jelenom Nelipčić.</s><s>Time je povratio deo teritorija koje je Hrvoje uključio u svoju feudalnu oblast.</s>

<s>Porodično stablo</s>

<s>Literatura</s>

<s>Balša Hercegović</s>

